PIB Headquarters
কোভিড-১৯ সংক্রান্ত পিআইবি’র প্রতিবেদন
নতুন দিল্লি, ২ জুন, ২০২১
ভারতে দৈনিক নতুন সংক্রমিতের সংখ্যা ১.৩২ লক্ষ
ভারতে দৈনিক সংক্রমণের হার নিম্নমুখী। গত ২৪ ঘণ্টায় নতুন করে সংক্রমিত হয়েছেন ১,৩২,৭৮৮ জন। পর পর ছয় দিন দেশে দৈনিক ২ লক্ষেরও কম সংক্রমিত হয়েছেন।
ভারতে সক্রিয় সংক্রমিতের সংখ্যা নিম্নমুখী। গত ২৪ ঘণ্টায় এই সংখ্যা ১,০১,৮৭৫ কমে হয়েছে ১৭,৯৩,৬৪৫। দেশে মোট সংক্রমিতের ৬.৩৪ শতাংশ বর্তমানে চিকিৎসাধীন।
পর পর ২০ দিন ভারতে নতুন করে সংক্রমিতের থেকে সুস্থ হয়ে ওঠার সংখ্যা বেশি। গত ২৪ ঘণ্টায় ২,৩১,৪৫৬ জন আরোগ্য লাভ করেছেন।
কোভিড মহামারী শুরু হওয়ার পর ২,৬১,৭৯,০৮৫ জন আরোগ্য লাভ করেছেন কোভিড মুক্তির হার ক্রমবর্ধমান- ৯২.৪৮ শতাংশ।
গত ২৪ ঘণ্টায় ২০,১৯,৭৭৩টি নমুনার পরীক্ষা করা হয়েছে। দেশে এ পর্যন্ত মোট ৩৫ কোটি ৫৭ হাজার ৩৩০টি নমুনা পরীক্ষা করা হয়েছে।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723613
টিকা সম্পর্কে ভুল ধারনার সমাধান করা
ভারত সরকার এবছরের ১৬ জানুয়ারি থেকে কার্যকরি টিকাদান অভিযান শুরু করেছে । এই প্রক্রিয়ায় রাজ্য ও কেন্দ্রশাসিত অঞ্চলগুলিকে যথাযথ সাহায্য করা হচ্ছে । টিকার ডোজ সহজলভ্য করার জন্য কেন্দ্রীয় সরকার প্রতিনিয়ত টিকা নির্মাতাদের সঙ্গে যোগাযোগ বজায় রেখে চলেছে । পয়লা মে থেকে রাজ্য ও কেন্দ্রশাসিত অঞ্চলগুলির জন্য টিকা সংগ্রহের বিকল্প পথ উন্মুক্ত করা হয়েছে।তবে বেশ কয়েকটি ভিত্তিহীন সংবাদ প্রকাশিত হওয়ায় টিকাকরণ সম্পর্কে জনগনের মধ্যে ভুল তথ্য ছড়িয়ে পড়েছে । কিছু সংবাদ মাধ্যমে প্রকাশিত হয়েছে যে, কেন্দ্রীয় সরকার চলতি বছরের জুন মাস থেকে ১২ কোটি ডোজ টিকা দেওয়ার প্রতিশ্রুতি দিয়েছে । এরমধ্যে মে মাসে ৭ কোটি ৯০ লক্ষ ডোজ থেকে মাত্র ৫ কোটি ৮০ লক্ষ ডোজ দেওয়া হয়েছে । সংবাদ মাধ্যমে প্রকাশিত এই ধরণের প্রতিবেদন সম্পূর্ণ ভুল এবং এর কোন ভিত্তি নেই । পয়লা জুন সকাল ৭-টা পর্যন্ত পাওয়া তথ্য অনুযায়ী গত পয়লা মে থেকে ৩১ মে পর্যন্ত রাজ্য ও কেন্দ্রশাসিত অঞ্চলগুলিতে ৬ কোটি ১০ লক্ষেরও বেশি টিকার ডোজ প্রদান করা হয়েছে ।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723628
রাজ্য ও কেন্দ্রশাসিত অঞ্চল গুলিতে ২৩ কোটিরও বেশি টিকার ডোজ পাঠানো হয়েছে
দেশজুড়ে যে করোনার টিকাকরন অভিযান চলছে তাতে কেন্দ্রীয় সরকার রাজ্য ও কেন্দ্রশাসিত অঞ্চল গুলিকে বিনামূল্যে টিকা সরবরাহ করে চলেছে। এর পাশাপাশি রাজ্য এবং কেন্দ্রশাসিত অঞ্চল গুলিকে সরাসরি টিকা সংগ্রহ করতে সহায়তা করছে।
করোনা টিকাকরনের তৃতীয় পর্যায় গত ১ মে, ২০২১ থেকে শুরু হয়েছে।
সরকারি ব্যবস্থাপনা অনুযায়ী, প্রতিমাসে কেন্দ্রীয় ড্রাগস ল্যাবরটরির মাধ্যমে টিকা প্রস্তুতকারী সংস্থার পাঠানো টিকার ৫০ শতাংশ কেন্দ্রীয় সরকার সংগ্রহ করবে। সেখান থেকে সরকার বিভিন্ন রাজ্য ও কেন্দ্রশাসিত অঞ্চলে বিনামূল্যে টিকার ডোজ পাঠায়।
এপর্যন্ত কেন্দ্রীয় সরকার রাজ্য ও কেন্দ্রশাসিত অঞ্চল গুলিকে মোট ২৩,৩৫,৮৬,৯৬০টি টিকার ডোজ পাঠিয়েছে।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723633
উত্তরাখন্ডের হলদওয়ানিতে ডিআরডিও-র তৈরি ৫০০ শয্যার কোভিড কোয়ার হাসপাতালের উদ্বোধন করা হয়েছে
উত্তরাখন্ডের মুখ্যমন্ত্রী শ্রী তিরথ সিং রাওয়াত আজ ভার্চুয়াল মাধ্যমে ভারতের প্রতিরক্ষা গবেষনা ও উন্নয়ন সংস্থা – ডিআরডিও-এর তৈরি ৫০০ শয্যার কোভিড কেয়ার হাসপাতালের উদ্বোধন করেছেন । এরমধ্যে ৩৭৫টি অক্সিজেন সহায়তাকারী শয্যা এবং ১২৫টি ভেন্টিলেটর সহায়তাকারী আইসিইউ শয্যা রয়েছে ।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723653
কেন্দ্র দেশে ভ্যাকসিন উৎপাদন ত্বরান্বিত করতে পদক্ষেপ গ্রহণ করেছে
দেশের সমস্ত মানুষকে কোভিড ভ্যাকসিন দেওয়ার জন্য কেন্দ্রীয় সরকার টিকা উৎপাদন ত্বরান্বিত করার কাজ চালিয়ে যাচ্ছে। এজন্য তিনটি রাষ্ট্রায়ত্ত সংস্থাকে আত্মনির্ভর ভারত-৩ মিশনে কোভিড সুরক্ষার আওতায় নিয়ে এসে জৈব প্রযুক্তি বিভাগ সহায়তা করে চলেছে।
এই তিনটি সংস্থা হচ্ছে-
১) হপকিন বায়ো ফার্মাসিটিক্যাল কর্পোরেশন লিমিটেড, মুম্বাই।
২) ইন্ডিয়ান ইমিউনোলজিক্যালস লিমিটেড, হায়দ্রাবাদ।
৩) ভারত ইমিউনোলজিক্যালস এন্ড বায়োলজিক্যালস লিমিটেড, বুলন্দশহর, উত্তরপ্রদেশ।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723608
কৃত্রিম বুদ্ধিমত্তা পদ্ধতিকে কাজে লাগিয়ে হোয়াটসঅ্যাপের মাধ্যমে কোভিডের ক্ষেত্রে দ্রুত পদক্ষেপ নেওয়ার সুবিধা
কোভিড-১৯-এর বিরুদ্ধে তাৎক্ষণিক পদক্ষেপ নিতে কৃত্রিম বুদ্ধিমত্তা  ভিত্তিক প্ল্যাটফর্ম কাজে লাগানো হবে। এই প্ল্যাটফর্মের সাহায্যে বুকের এক্স-রে হোয়াটসঅ্যাপের মাধ্যমে চিকিৎসকদের কাছে পাঠানো যাবে। হোয়াটসঅ্যাপের মাধ্যমে পাওয়া ইমেজ বা ছবিটি চিকিৎসক এক্স-রে মেশিনেও দেখতে পাবেন। এই পদ্ধতির নামকরণ করা হয়েছে এক্স-রে সেতু। মোবাইলের মাধ্যমে কম রেজোলিউশন সম্পন্ন ছবি পাঠানো সম্ভব। গ্রামাঞ্চলে কোভিড সংক্রমণ নির্ণয়ে এই পদ্ধতি অত্যন্ত কার্যকর প্রমাণিত হতে পারে। দেশে গ্রামাঞ্চলে কোভিডের কারণে যে বিপর্যয় দেখা দিয়েছে, তা দ্রুত বিশ্লেষণ করে এবং কনটেন্টমেন্ট জোন তৈরি করে আক্রান্তদের পৃথক করা অত্যন্ত জরুরী হয়ে উঠেছে। শহরাঞ্চলে কোভিড পরীক্ষা-নিরীক্ষার ক্ষেত্রে এক সপ্তাহের বেশি সময় লাগে। এরকম পরিস্থিতিতে গ্রামাঞ্চলে এই চ্যালেঞ্জ আরও কঠিন। সাধারণ কিছু বিকল্প পরীক্ষা এবং আরটি-পিসিআর পদ্ধতিতে পরীক্ষা-নিরীক্ষায় অধিকাংশ সময়েই সঠিক ফলাফল পাওয়া যায় না। এরফলে, সংক্রমণের নির্দিষ্ট রূপটিও সনাক্ত করা অসম্ভব হয়ে পড়ে।
বেঙ্গালুরুর ইন্ডিয়ান ইন্সটিটিউট অফ সায়েন্সের পক্ষ থেকে স্থাপিত আর্টপার্ক  বেঙ্গালুরু ভিত্তিক হেল্থটেক স্টার্ট আপ সংস্থা নিরাময়-এর সঙ্গে সহযোগিতায় এই এক্স-রে সেতু পদ্ধতিটি উদ্ভাবন করেছে। এই পদ্ধতির সাহায্যে কোভিড আক্রান্ত রোগীদের সনাক্ত করে হোয়াটসঅ্যাপের মাধ্যমে স্বল্প রেজোলিউশনে তাদের বুকের এক্স-রে চিকিৎসকের কাছে পাঠানো সম্ভব। এর ফলে, হোয়াটসঅ্যাপের মাধ্যমে পাওয়া ছবি বিশ্লেষণ করে এবং রঞ্জনরশ্মির সাহায্যে বুকের কোন অংশে সংক্রমণ হয়েছে তা পর্যালোচনা করা যাবে।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723592
বিশ্ব স্বাস্থ্য সংস্থার কার্যনির্বাহী পর্ষদের ১৪৯ তম অধিবেশনে ডঃ হর্ষবর্ধন বলেছেন, এখন সময় এসেছে কাজ করার
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষবর্ধন আজ ভিডিও কনফারেন্সের মাধ্যমে নতুন দিল্লিতে নির্মাণ ভবন থেকে বিশ্ব স্বাস্থ্য সংস্থার  কার্যনির্বাহী পর্ষদের ১৪৯ তম অধিবেশনে ভাষণ দেন। ডঃ হর্ষবর্ধন বিশ্ব স্বাস্থ্য সংস্থার কার্যনির্বাহী পর্ষদের চেয়ারপার্সন হিসেবে সাফল্যের সঙ্গে তার মেয়াদকাল আজ সম্পূর্ণ করেছেন।
ডঃ হর্ষবর্ধন শ্রোতাদের স্মরণ করিয়ে দিয়ে বলেছেন, সারা বিশ্বজুড়ে যে সমস্ত সাহসী করোনা যোদ্ধা প্রাণ উৎসর্গ করেছেন, তাঁরা নিসন্দেহে প্রশংসার দাবি রাখেন। সমগ্র মানব জাতির অস্তিত্ব বজায় রাখতে এঁদের অবদান স্মরণীয় হয়ে থাকবে।
ডঃ হর্ষবর্ধন আরও বলেন, বিশ্ব স্বাস্থ্য সংস্থা মহামারীর সময় সমস্ত সদস্য দেশের সাহায্যে পাশে দাঁড়িয়েছে এবং সমতার মূল্যবোধের প্রতি অঙ্গিকারবদ্ধ থেকেছে। বিশ্বব্যাপী মহামারীর মোকাবিলায় সকলের কাছে কোভিড-১৯ টিকা পৌঁছে দিতে হু গুরুত্বপূর্ণ ভূমিকা নিয়েছে, যাতে টিকাকরণ থেকে কেউ যেন বাদ না পড়েন। তিনি বলেন, 'এখন সময় এসেছে কাজ করার'। বর্তমান পরিস্থিতি সকলের কাছে এটা স্পষ্ট করে তুলেছে যে, আগামী দু-দশকে স্বাস্থ্য ক্ষেত্রে আরও অনেক চ্যালেঞ্জের মুখোমুখি হতে হবে। আর এই চ্যালেঞ্জ মোকাবিলায় প্রয়োজন এক অভিন্ন সহযোগিতা, যাতে সকলেই সমান দায়িত্ব ভাগ করে নিতে পারে। বর্তমান বিশ্ব সঙ্কটে ঝুঁকি হ্রাস এবং তা প্রতিরোধ করতে বিশ্ব অংশিদারিত্বকে আরও মজবুত করার প্রয়োজনীয়তা দেখা দিয়েছে ।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723785
দীনদয়াল পোর্ট ট্রাস্ট হাসপাতালে কেন্দ্রীয় মন্ত্রী শ্রী মনসুখ মান্ডোভিয়া অক্সিজেন প্ল্যান্ট এবং অগ্নিনির্বাপক ব্যবস্থাপনার উদ্বোধন করেছেন
কেন্দ্রীয় বন্দর জাহাজ চলাচল ও জলপথ মন্ত্রকের স্বাধীন দায়িত্বপ্রাপ্ত মন্ত্রী শ্রী মনসুখ মান্ডোভিয়া আজ ভার্চুয়াল মাধ্যমে গান্ধীধামের গোপালপুরীতে দীনদয়াল পোর্ট ট্রাস্ট হাসপাতালে অক্সজিনে প্ল্যান্ট এবং অগ্নিনির্বাপক ব্যবস্থাপনার উদ্বোধন করেছেন ।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723796
শ্রী ধর্মেন্দ্র প্রধান ওড়িশার রাউরকেলা ইস্পাত প্ল্যান্টে ১০০ শয্যা বিশিষ্ট কোভিড কেয়ার ব্যবস্থাপনা জাতির উদ্দেশে উৎসর্গ করেছেন
কেন্দ্রীয় পেট্রেলিয়াম, প্রাকৃতিক গ্যাস এবং ইস্পাত মন্ত্রী শ্রী ধর্মেন্দ্র প্রধান আজ ওড়িশার এসএআইএল-এর রাউরকেলা ইস্পাত প্ল্যান্টে ১০০ শয্যা বিশিষ্ট কোভিড কেয়ার ব্যবস্থাপনা জাতির উদ্দেশে উৎসর্গ করেছেন । পরবর্তীকালে এখানে শয্যা সংখ্যা বৃদ্ধি করে ৫০০ করা হবে । এখানে আইসিইউ শয্যারও ব্যবস্থা রয়েছে ।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723797
পিআইবি-র আঞ্চলিক কার্যালয় থেকে প্রাপ্ত তথ্য –
মহারাষ্ট্র – রাজ্যের স্বাস্থ্য দফতরের প্রতিবেদন অনুযায়ী ০-৫ বছর বয়সীদের মধ্যে ১.৩ শতাংশ, ৬-১১ বছর বয়সীদের মধ্যে ২.৪ শতাংশ এবং ১২-১৭ বছর বয়সীদের মধ্যে ৪.১ শতাংশ কোভিড সংক্রমণের প্রকোপ লক্ষ্য করা গেছে । মূলত গত বছর নভেম্বর থেকে চলতি বছরের এপ্রিল মাস পর্যন্ত এই পরিসংখ্যান লক্ষ্য করা গেছে । রাজ্যে ৪০০০ ব্যক্তির মিউকরমাইকোসিস সংক্রমণের লক্ষণ দেখা গেছে ।
গুজরাট – মঙ্গলবার ১,৫৬১ জন নতুন করে করোনা আক্রান্ত হয়েছেন । রাজ্যে আরোগ্যের হার ৯৫.২১ শতাংশ । গতকাল ১.৯৬ লক্ষ ব্যক্তিকে টিকা দেওয়া হয়েছে । এপর্যন্ত ১৮-৪৪ বছর বয়সী ১,১০,২০৫ জন ব্যক্তিকে টিকা দেওয়া হয়েছে ।
রাজস্থান – মঙ্গলবার আরও ১,০০২ জন নতুন করে করোনা আক্রান্ত হয়েছেন । মারা গেছেন ৬৫ জন । একদিনে সুস্থ হয়েছে ৬,১১৪ জন ।
মধ্যপ্রদেশ – রাজ্যে ৯৮৭ জনের মিউকরমাইকোসিস সংক্রমণের প্রকোপ লক্ষ্য করা গেছে । এপর্যন্ত ১১,৩৪১ জন কোভিড রোগীকে বিনামূল্যে চিকিৎসা করা হয়েছে । মঙ্গলবার আরও ১.০৭৮ জন নতুন করে আক্রান্ত হয়েছেন । মারা গেছেন ৪৫ জন । মঙ্গলবার আরও ১.০৭৮ জন নতুন করে আক্রান্ত হয়েছেন । মারা গেছেন ৪৫ জন । একদিনে সুস্থ হয়েছেন ৪,১২০ জন ।
ছত্তিশগড় – মঙ্গলবার ১,৮৮৬ জন নতুন করে করোনা আক্রান্ত হয়েছেন । একদিনে সুস্থ হয়েছেন ৪,৪৭১ জন । এপর্যন্ত ১৮-৪৪ বছর বয়সী ৭.৮৯ লক্ষ ব্যক্তিকে কোভিড টিকার প্রথম ডোজ দেওয়া হয়েছে ।
গোয়া – সোমবার ৯০৩ জন নতুন করে কোভিড ১৯ আক্রান্ত হয়েছেন । মারা গেছেন ২২ জন । ওই সময়কালে সুস্থ হয়েছেন ১,৭৭৭ । এপর্যন্ত ৫,২১,৯৪০ জন ব্যক্তিকে টিকা দেওয়া হয়েছে ।
কেরালা – এপর্যন্ত ৯৬,৪২,২৭৭ জনকে টিকা দেওয়া হয়েছে । মঙ্গলবার আরও ১৯,৭৬০ জন নতুন করে করোনা আক্রান্ত হয়েছেন ।
তামিলনাড়ু – রাজ্যের মুখ্যমন্ত্রী জানিয়েছেন লকডাউন কোভিড ১৯ সংক্রমণের প্রসার রোধ করতে পারে । কিন্তু, তা দীর্ঘদিন চালানো সম্ভব নয় । রাজ্যে ৫১৮ জন ব্যক্তি মিউকরমাইকোসিসে আক্রান্ত হয়েছেন । এপর্যন্ত ১৭ জনের মৃত্যুও হয়েছে এই রোগে । মঙ্গলবার রাত পর্যন্ত একদিনে ৪.৯৫ লক্ষ ব্যক্তিকে টিকা দেওয়া হয়েছে । এপর্যন্ত ৯২,৩৫,৬৫২ জনকে কোভিড টিকার ডোজ দেওয়া হয়েছে ।
কর্নাটক – গতকাল আরও ১৪,৩০৪ জন করোনা আক্রান্ত হয়েছেন । মৃত্যু হয়েছে আরও ৪৬৪ জনের । এপর্যন্ত ১,৩৮,৪৬,২৪৭ জনকে কোভিড টিকার ডোজ দেওয়া হয়েছে ।
অন্ধ্রপ্রদেশ – গত ২৪ ঘন্টায় ১১,৩০৩ জন নতুন করে করোনা আক্রান্ত হয়েছেন । মৃত্যু হয়েছে আরও ১০৪ জনের । মোট ১,০০,৭৩,৩৮৩ জনকে কোভিড টিকার ডোজ দেওয়া হয়েছে ।
তেলেঙ্গালা – গতকাল ২,৪৯৩ জন নতুন করে করোনা আক্রান্ত হয়েছেন । মারা গেছেন আরও ১৫ জন ।
অসম – মঙ্গলবার আরও ৪,৬৮২ জন নতুন করে করোনা আক্রান্ত হয়েছেন । মারা গেছেন আরও ৫১ জন ।
মণিপুর – ৭৯৮ জন নতুন করে করোনা আক্রান্ত হয়েছেন । মৃত্যু হয়েছে আরও ১৮ জনের । ৮০,৩৩৫ জন কোভিড টিকার দ্বিতীয় ডোজ পেয়েছেন ।
সিকিম – মঙ্গলবার ৩০৯ জন নতুন করে করোনা আক্রান্ত হয়েছেন । মৃত্যু হয়েছে ৪ জনের । একদিনে সুস্থ হয়েছেন ৩৩৪ জন ।
ত্রিপুরা – ২৪ ঘন্টায় ৮৪১ জন করোনা আক্রান্ত হয়েছেন । ৬ জনের মৃত্যু হয়েছে । এই সময়কালে ৮৬৪ জন সুস্থ হয়ে উঠেছেন ।
নাগাল্যান্ড – মঙ্গলবার আরও ১৭৬ জন নতুন করে করোনা আক্রান্ত হয়েছেন । মৃত্যু হয়েছে ৯ জনের ।
পাঞ্জাব – ৯,২০,৯১৪ জনকে কোভিড টিকার প্রথম ডোজ এবং ২,৫৩,৭১৫ জনকে টিকার দ্বিতীয় ডোজ দেওয়া হয়েছে । ১৮-৪৪ বছর বয়সী ৪,৬৬,৫৯৭ জনকে কোভিড টিকার প্রথম ডোজ দেওয়া হয়েছে ।
হরিয়ানা – এপর্যন্ত ৫৭,৭০,০১৯ জনকে কোভিড টিকার ডোজ দেওয়া হয়েছে । এখনও পর্যন্ত মোট ৭,৫৭,৮৬৮ জনের দেহে সংক্রমণ পাওয়া গেছে ।
চন্ডীগড় – মোট সক্রিয় রোগীর সংখ্যা ১,৪৮১ জন । মৃত্যু হয়েছে মোট ৭৫৮ জনের ।
হিমাচলপ্রদেশ – এপর্যন্ত ১,৯১,২৫১ জনের করোনা সংক্রমণ ধরা পড়েছে । মোট মৃত্যু হয়েছে ৩,১৬৫ জনের ।
CG/SS/RAB
(Visitor Counter : 261